הטבח בנירים

הטבח בנירים הוא טבח שביצע ארגון הטרור חמאס בבוקר שמחת תורה תשפ"ד, 7 באוקטובר 2023, בקיבוץ נירים הסמוך לדרום רצועת עזה, כחלק ממתקפת הפתע על ישראל. בטבח נרצחו לפחות 5 בני אדם, ורבים נפצעו. ארבעה אזרחים נחטפו לעזה מביתם.

רקע

הטבח 
בבוקרו של 7 באוקטובר 2023 הגיעו כ-50 מחבלים חמושים ברובי סער, רימונים ו-RPG לקיבוץ נירים. המחבלים הבעירו בתים, ירו וזרקו רימונים. כששמע תושב הקיבוץ, קצין המשטרה רפ"ק עמית לוי, שהיה בחופשה מהעבודה, קולות ירי, לקח רובה M16 שהיה ברשותו, יחד עם חלק מחברי כיתת הכוננות ערך קרב עם כ-20 מחבלים. לפי הרבש"ץ, לאחר לוחמה, הם תפסו עמדת שליטה על גג. המחבלים שהבינו שהם בנחיתות והחליטו לסגת מנירים. במהלך הלחימה מעמדת השליטה, מגדל גרעינים, מסוק קרב החל לתקשר עימם. נקבע כי הם יתמודדו עם המחבלים בתוך הקיבוץ והמסוק יפציץ את כל מה שבסמוך לגדר ומחוץ לה. במשך שעתיים הם נלחמו מהמגדל. כעבור כ-7 שעות מעת חדירת המחבלים לקיבוץ הגיעו ראשוני כוחות צה"ל הקרקעיים מיחידת דובדבן להיאבק במחבלים. בין ניצולי הטבח היה שי לוי, הכתב הצבאי של מאקו ששהה בממ"ד, שסיקר את השתלשלות האירועים. מהקיבוץ נחטפו ארבעה: חנה פרי בת 79, נדב פופלוול בן 51, ובני הזוג יגב ורימון בוכשטב.

המחבלים זרעו הרס רב בקיבוץ. נפתח קמפיין גיוס המונים לשיקום הקיבוץ, ובו נאספו תוך ימים ספורים מעל חצי מיליון ש"ח.

לאחר הטבח 
במוצאי השבת שבין 14 ל-15 באוקטובר, חיסלו מטוסי קרב של צה"ל ברצועת עזה את בילל אל קאדר, מפקד כוח נוח'בה בגדוד דרום חאן יונס, שהיה אחראי על הטבח בנירים ובניר עוז.

קישורים חיצוניים

הערות שוליים 

ניר עוז
פיגועים שבהם נרצחו בני משפחה
רצח קטינים בישראל על רקע לאומני
חמאס: פיגועים
ישראל: מיתות מצולמות
ירי המוני בישראל
מתקפת הפתע על ישראל (2023)